# Anghila - un pește misterios

Anghila europeană, este un pește osos de formă serpentiformă, ce ajunge în medie la 80 de centimetri, foarte rar fiind întânite exemplare de peste 1 metru lungime (recordul fiind de 133 de centrimetri).

Numele său științific *Anguilla anguilla*, descris de către Linnaeus în 1758, provine de la cuvântul proto-indo-european pentru șarpe: *anguis*.

Timp de secole, ciclul de viață al anghilei a fost un mister, deoarece pescarii nu prindeau niciodată exemplare aflate în stadii inferioare de creștere preadulților.

Abia la începutul secolului al XX-lea, s-a descoperit că spre deosebire de multe alte specii de pești migratori, anghilele își încep ciclul de viață în ocean, sub formă de larve, urmând apoi să își petreacă cea mai mare viații în ape dulci, loc unde ajung la maturitate. Adulții revin în ocean pentru ultimul act al vieții, și anume pentru a se reproduce (după care mor).

Larvele ce ies din icre se numesc leptocefali. Acestia sunt plați pe verticală, transparenți și au forma unei frunze lunguiețe cu câteva striații. Până să se descopere că acesta este stadiul larval al anghilelor, leptocefalul (ce s-ar traduce „cap mic”) era considerat a fi o altă specie.

Sub această formă, se vor lăsa purtați de curenții oceanici către apele costiere, perioadă în care vor crește de la 1,5 de milimetri (cât au la eclozare) până la circa 45 de milimetri.

O dată ajunji în apele costiere, leptocefalii se vor apropia de gurile de vărsare a râurilor, moment în care vor intra în contact cu apa salmastră (combinație între apa dulce și cea sărată), lucru ce va duce la transformarea acestora în civele - anghile de mici dimensiuni, semitransparente.

Sub noua formă de civele,